CELEX: 62009CN0321
Language: el
Date: 2009-06-11 00:00:00
Title: Υπόθεση C-321/09 P: Αναίρεση που άσκησε στις 10 Αυγούστου 2009 η Ελληνική Δημοκρατία κατά της αποφάσεως του Πρωτοδικείου ('Ογδοο τμήμα) που εκδόθηκε στις 11 Ιουνίου 2009 στην υπόθεση T-33/07, Ελληνική Δημοκρατία κατά της Επιτροπής των Ευρωπαϊκών Κοινοτήτων

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/3
            
         Αναίρεση που άσκησε στις 10 Αυγούστου 2009 η Ελληνική Δημοκρατία κατά της αποφάσεως του Πρωτοδικείου ('Ογδοο τμήμα) που εκδόθηκε στις 11 Ιουνίου 2009 στην υπόθεση T-33/07, Ελληνική Δημοκρατία κατά της Επιτροπής των Ευρωπαϊκών Κοινοτήτων
   (Υπόθεση C-321/09 P)
   2009/C 244/05
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Ελληνική Δημοκρατία (εκπρόσωπος: I. Χαλκιάς)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   
      Αιτήματα
   
   
               —
            
            
               να γίνει δεκτή η αίτηση αυτή και οι προβαλλόμενοι λόγοι
            
         
               —
            
            
               να αναιρεθεί η απόφαση του ΠΕΚ
            
         
               —
            
            
               να γίνει μερικώς δεκτή η προσφυγή μας
            
         
               —
            
            
               να επιβληθεί η δικαστική μας δαπάνη σε βάρος της Επιτροπής
            
         
      Λόγοι αναιρέσεως και κύρια επιχειρήματα
   
   Υποστηρίζουμε
   
               1)
            
            
               ότι το ΠΕΚ προέβη σε εσφαλμένη ερμηνεία και εφαρμογή της αρχής της ασφάλειας του δικαίου, δεδομένου ότι με την προσβαλλόμενη απόφασή του, ναι μεν έκρινε ότι η κατ' αντιμωλία διαδικασία εκκαθάρισης υπήρξε αναμφισβήτητα ιδιαίτερα μακρά, αφού ξεκίνησε στις 9-11-1999 με την πρώτη έρευνα και ολοκληρώθηκε στις 15-12-2006 που δημοσιεύτηκε η προσβαλλόμενη απόφαση, πλην όμως, θεώρησε εσφαλμένα κατά την γνώμη μας, ότι η διαπίστωση αυτή σχετικοποιείται στο πλαίσιο της διαδικασίας εκκαθάρισης λογαριασμών ΕΓΤΕ και έκρινε ότι η αρχή της ασφάλειας του δικαίου δεν παραβιάστηκε,
            
         
               2)
            
            
               ότι η προσβαλλόμενη απόφαση του ΠΕΚ περιέχει εσφαλμένη και αντιφατική αιτιολογία δεδομένου ότι το ΠΕΚ ναι μεν, δέχτηκε ότι η ΕΕ ερμήνευσε και εφάρμοσε εσφαλμένα το άρθρο 12 παρ 1 στοιχείο α του κανονισμού 1201/89 και ότι ο προβληθείς από την Ελληνική Δημοκρατία λόγος ακύρωσης ήταν βάσιμος και έπρεπε να γίνει δεκτός, αλλά θεώρησε ότι δεν κλονίζεται παρόλα αυτά το βάσιμο της δημοσιονομικής διόρθωσης.